CELEX: 22010D0102
Language: lt
Date: 1291161600000
Title: 2010 m. spalio 1 d. EEE jungtinio komiteto sprendimas Nr. 102/2010, kuriuo iš dalies keičiamas EEE susitarimo X priedas (Bendrosios paslaugos)

16.12.2010   
            
            
               LT
            
            
               Europos Sąjungos oficialusis leidinys
            
            
               L 332/52
            
         EEE JUNGTINIO KOMITETO SPRENDIMAS
   Nr. 102/2010
   2010 m. spalio 1 d.
   kuriuo iš dalies keičiamas EEE susitarimo X priedas (Bendrosios paslaugos)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Europos ekonominės erdvės susitarimą patikslinančiu protokolu (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo X priedas buvo iš dalies pakeistas 2010 m. liepos 2 d. EEE jungtinio komiteto sprendimu Nr. 86/2010 (1).
            
         
               (2)
            
            
               Į Susitarimą turi būti įtrauktas 2009 m. spalio 16 d. Komisijos sprendimas 2009/767/EB, kuriuo pagal Europos Parlamento ir Tarybos direktyvą 2006/123/EB dėl paslaugų vidaus rinkoje nustatomos priemonės procedūroms, atliekamoms naudojantis elektroninėmis priemonėmis ir kontaktinių centrų paslaugomis, palengvinti (2), su pataisymais, padarytais OL L 299, 2009 11 14, p. 18,
            
         NUSPRENDĖ:
   1 straipsnis
   Susitarimo X priede po 1a punkto (Komisijos sprendimas 2009/739/EB) įterpiamas šis punktas:
   
               „1b.
            
            
               
                  32009 D 0767: 2009 m. spalio 16 d. Komisijos sprendimas 2009/767/EB, kuriuo pagal Europos Parlamento ir Tarybos direktyvą 2006/123/EB dėl paslaugų vidaus rinkoje nustatomos priemonės procedūroms, atliekamoms naudojantis elektroninėmis priemonėmis ir kontaktinių centrų paslaugomis, palengvinti (OL L 274, 2009 10 20, p. 36), su pataisymais, padarytais OL L 299, 2009 11 14, p. 18.“
            
         2 straipsnis
   Sprendimo 2009/767/EB, pataisyto OL L 299, 2009 11 14, p. 18, tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2010 m. lapkričio 1 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2010 m. spalio 1 d.
      
         
            EEE jungtinio komiteto vardu
         
         
            Pirmininkas
         
         Stefán Haukur JÓHANNESSON
      
   
   
      (1)  OL L 277, 2010 10 21, p. 40.
   
      (2)  OL L 274, 2009 10 20, p. 36.
   
      (3)  Konstituciniai reikalavimai nurodyti.